c) annab soovitusi ja võtab vastu otsuseid vastavalt transpordiühenduse asutamise lepingule;

1. maiks 2019 olid Albaania, Bosnia ja Hertsegoviina, Põhja-Makedoonia Vabariik, Kosovo (edaspidi „Kosovo“), Montenegro ja Serbia Vabariik transpordiühenduse asutamise lepingu ratifitseerinud. Euroopa Liit on transpordiühenduse asutamise lepingu osaline ja ta võttis 4. märtsil 2019 vastu nõukogu otsuse transpordiühenduse asutamise lepingu sõlmimise kohta, mis jõustus 1. mail 2019.

l) võtab vastu üldpõhimõtted seoses lepingu alusel või selle raames moodustatud organite valduses olevate dokumentide kättesaadavusega;

m) võtab vastu aastaaruandeid, et anda ministrite nõukogule ülevaade põhivõrgu rakendamisest;

n) määrab teatavate liidu õigusaktide puhul kindlaks tähtajad ja viisid, mida Kagu-Euroopa lepinguosalised kõnealuste õigusaktide ülevõtmisel peavad järgima.

Piirkondlikku juhtimiskomiteesse kuulub iga lepinguosalise üks esindaja ja üks asendusliige. Vaatlejana võivad osaleda kõik ELi liikmesriigid. Piirkondlik juhtimiskomitee teeb otsuseid ühehäälselt.

2.3.Eelarve ja finantseeskirjad

Sissemaksed transpordiühenduse eelarvesse on esitatud transpordiühenduse asutamise lepingu V lisas. Liidu osa moodustab 80 % eelarvest ja ülejäänud 20 % saadakse Lääne-Balkani osalistelt. 29. juulil 2020 võttis transpordiühenduse piirkondlik juhtimiskomitee vastu transpordiühenduse suhtes kohaldatavad finantseeskirjad ja auditeerimiskorra. Finantseeskirjad võimaldavad alalise sekretariaadi direktoril täita transpordiühenduse eelarvet kooskõlas transpordiühenduse asutamise lepingu artikliga 36.

3.LIIDU NIMEL VÕETAV SEISUKOHT

Piirkondlikul juhtimiskomiteel on vaja kavandatavad otsused vastu võtta lepingu rakendamiseks ja alalise sekretariaadi toimimiseks. Kuna liit on lepingu osaline, siis on vaja kindlaks määrata liidu seisukoht otsuste kohta.

Seoses sellega tuleb meeles pidada, et transpordiühenduse asutamise leping on üks teguritest, mis võib aidata tugevdada piirkondlikku koostööd Lääne-Balkani riikidega, nagu on selgitatud komisjoni esitatud nõukogu otsuse ettepanekus transpordiühenduse asutamise lepingu allakirjutamise kohta [COM(2017)324 (final), punkt „Üldine taust“].

4.ÕIGUSLIK ALUS

4.1.Menetlusõiguslik alus

4.1.1. Põhimõtted

Euroopa Liidu toimimise lepingu artikli 218 lõikes 9 on sätestatud, et „[n]õukogu võtab komisjoni [...] ettepaneku põhjal vastu otsuse, millega […] kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“. Mõiste „õigusliku toimega aktid“ hõlmab akte, millel on õiguslik toime asjaomase organi suhtes kehtiva rahvusvahelise õiguse normide alusel. Siia hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“.

4.1.2. Kohaldamine käesoleval juhul

Piirkondlik juhtimiskomitee on lepinguga, nimelt transpordiühenduse asutamise lepinguga loodud organ.

Aktid, mille piirkondlik juhtimiskomitee peab vastu võtma, sisaldavad õigusliku toimega akte. Vastavalt transpordiühenduse asutamise lepingu artiklile 30 võib piirkondlik juhtimiskomitee kehtestada alalise sekretariaadi toimimise eeskirjad, eelkõige sekretariaadi töötajate tööle võtmise, töötingimuste ja geograafilise tasakaalu kohta. Oma olemuselt ja piirkondlikku juhtimiskomiteed reguleeriva rahvusvahelise õiguse kohaselt sisaldavad need eeskirjad elemente, millel on õiguslik toime.

Kavandatavad aktid ei täienda ega muuda transpordiühenduse asutamise lepingu institutsioonilist raamistikku.